સુરત :દક્ષિણ ગુજરાતમાં વરસાદી માહોલ જામ્યો છે બુધવારે સમગ્ર દિવસ દરમ્યાન વલસાડના ધરમપુર અને નવસારીના ચીખલીમાં સૌથી વધુ પોણા સાત ઈંચ વરસાદ પડ્યો છે. આ ઉપરાંત બારડોલી અને નવસારી શહેરમાં 6 ઈંચ, ખેરગામમાં 5.5 ઈંચ, જલાલપોરમાં 5 ઈંચ વરસાદ પડ્યો છે. આ ઉપરાંત ડાંગના વઘઈમાં 4.75 ઈંચ, અને વાસંદામાં 4 ઈંચથી વધુ વરસાદ પડ્યો છે. રાજ્યના 8 તાલુકાઓ એવા છે કે જેમાં 4 ઈંચથી વધારે વરસાદ પડ્યો છે. તેમજ 60થી વધુ તાલુકા એવા છે કે જ્યાં નોંધપાત્ર વરસાદ ખાબક્યો છે.